《次叔厚韵》
宋代·洪咨夔

梦断红尘踏九衢，云山佳处借楼居。
采将瓠叶随宜煮，拾得榴皮信意书。
未问我今忘我世，须知吾本爱吾庐。
黄公垆在花阴裹，磊砢从君一破除。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。